system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Stockholm?
assistant
Stockholmul este capitala și cel mai mare oraș din Suedia. Orașul este totodată reședința regiunii administrative Stockholms län. Stockholmul avea în anul 2009 o populație de 829.417 locuitori (2.019.182 în zona metropolitană).

Fiind capitala Suediei, Stockholm este sediul Guvernului și al Parlamentului. Este de asemenea orașul de reședință al șefului statului, Regele Carol al XVI-lea Gustaf.

Prima atestare documentară a orașului datează din 1252, când era o piață importantă în comerțul cu fier din minele de la Bergslagen. Se spune că orașul a fost fondat de Birger Jarl, cu scopul de a proteja Suedia de invazia maritimă a forțelor străine și pentru a împiedica jefuirea unor cetăți ca Sigtuna pe lacul Mälaren.

Cimitirul Skogskyrkogården din Stockholm a fost înscris în anul 1994 pe lista patrimoniului cultural mondial UNESCO.

Orașul este deservit de aeroportul Stockholm-Arlanda, situat între Stockholm și Uppsala.

Demografie 
Populația orașului Stockholm în perioada anilor 1900-2012

Orașe înfrățite

Personalități 

Printre cele mai cunoscute personalități născute în Stockholm se pot enumera:
 Gustav Adolf (1594 - 1632), rege al Suediei;
 Ulf von Euler (1905 - 1983), fiziolog, farmacolog, laureat Nobel pentru Medicină;
 Greta Garbo (1905 - 1990), actriță;
 Ingrid Bergman (1915 - 1982), actriță, laureată cu trei premii Oscar;
 Benny Andersson (n. 1946), muzician, membru al grupului ABBA;
 Björn Borg (n. 1956), jucător de tenis.

Vezi și 
 Riddarholmen
 Gamla stan
 Locuri din patrimoniul mondial

Note

Legături externe 

 Stockholm a câștigat premiul „Capitala europeană verde” - Situl oficial al parlamentului European
 Stockholm – orasul casei Nobel , 12 martie 2008, Revista Magazin

 

 
Orașe gazdă ale Jocurilor Olimpice de vară
Patrimoniul mondial în Suedia
Porturi
Oraș al Hansei